Аԥсны афершалтә-ԥҳәысеилыргаратә ҭыԥқәа рхылаԥшра адгылараз апроект еиҭахацыркхар ҟалоит
09:00 01.08.2023 (ирҿыцуп: 09:07 01.08.2023)
© Foto / Министерство здравоохранения АбхазииПроект "Системы поддерживающего кураторства фельдшерско-акушерских пунктов" обсудили в Минздраве
© Foto / Министерство здравоохранения Абхазии
Ареабилитологцәа Рассоциациа аԥшьгарала Аԥсны Агәабзиарахьчара аминистрраҿы аиԥылара мҩаԥган.
АҞӘА, нанҳәа 1 - Sputnik. Уаанӡа "Ани ахшареи ргәабзиара ахьчара" апрограмма аҳәаақәа ирҭагӡаны имҩаԥысуаз апроект "Афершалтә-ԥҳәысеилыргаратә ҭыԥқәа рхылаԥшра адгылараз асистема" еиҭахацыркхар ҟалоит.
Ари азҵаара иалацәажәеит Агәабзиарахьчара аминистр Едуард Быҭәба, Асоциациа "Инва-Содействие" анапхгаҩы Алхас Тхагәышев, Аԥсны ахәыҷы изинқәа рыхьчаразы Азинмчы змоу Мактина Џьынџьалԥҳа, асоциалтә программақәа "World Vision" рзы аменеџьер Рита Басариаԥҳа, иара убас актәи амедицина-санитартә цхыраара азҵаарақәа рзы аԥшьгаратә гәыԥ алахәыла Валериа Џьынџьалԥҳа.
Апроект аусура аанкылоуп 2023 шықәса ажьырныҳәамза аахыс. Апрограмма "Ани ахшаареи ргәабзиара ахьчара" азы атәыла Агәабзиарахьара аминистрра шықәсык ахь иазоунажьуан 2 млн. мааҭ.
Уи ахықәкы хадақәа ируакын аԥхьатәи ахәҭа иаҵанакуа амедиаҳәшьцәа рзанааҭтә дыррақәеи рылшарақәеи рыҩаӡара ашьҭыхра, иара убас ауааԥсыра анреи ахәыҷреи ирыдҳәалоу азҵаарақәа рзы рдыррақәеи, згәы бзиоу ахәыҷыԥшқақәа реиԥш згәы рахәым ахәыҷқәагьы рхылаԥшреи, рааӡареи рзы адыррақәа рыларҵәара.
"Афершалтә-ԥҳәысеилыргаратә ҭыԥқәа рхылаԥшра адгылараз асистема" Аԥсны араионқәа зегьы рҿы аус ауан.
Едуард Быҭәба инаҵшьны иазгәеиҭеит, ари азҵаара ҷыдала ахшыҩзышьҭра шаҭахо, иарбоу апрограмма ҵабыргны акоронавирусттә ҿкчымазара алаҵәара ҟалаанӡа аус шауаз еиԥш хра аманы аусура иалагар, жәаҳәарада атәыла Агәабзиарахьчара аминистрра апограмма иааиуа ашықәс азы абиуџьет апроект алагалараз ишалацәажәо.